Laura Codruța Kovesi e favorita votanților anti-PSD pentru alegerile din 2019. Îl depășește cu mult pe Klaus Iohannis PoliticaSinteză știri naționale by Catalin Suciu 869

Klaus Iohannis nu mai este prima opţiune a votanţilor anti-PSD pentru alegerile prezidenţiale din 2019, conform unui sondaj Sociopol, informează gândul.info.

Iohannis este înlocuit în simpatiile publicului anti-PSD de către procurorul şef al DNA, Laura Codruţa Kovesi.

Laura Codruţa Kovesi a adunat 28% dintre preferinţele lor şi l-a detronat astfel pe Klaus Iohannis. Preşedintele adună 20% dintre voturile anti-PSD. Clasamentul este completat de fostul premier Dacian Cioloş cu 10% şi de Nicuşor Dan cu 2%. 40% sunt nehotărâţi cu privire la o alternativă pentru candidatul PSD, se mai arată în sondajul citat de Gândul.

În tabăra PSD, favorită este Gabriela Firea, cu 32%, urmată de Victor Ponta – 18% şi Liviu Dragnea cu 10%. 40% dintre suporterii pesedişti nu au oferit un răspuns.

Strict în privinţa candidatului PNL, favorit este Iohannis cu 37%, urmat la mare distanţă de Cristian Buşoi şi Cătălin Predoiu.

Din tabăra neafiliaţilor politic, Laura Codruţa Kovesi este văzută drept varianta cea mai bună cu mai mult de o treime din voturi, urmată de Dacian Cioloş cu 17% şi Mihai Răzvan Ungureanu cu 8%.

Dacă duminica viitoare are avea loc alegeri parlamentare, situaţia nu ar fi fundamental diferită de cea de pe 11 decembrie. Principala deosebire ar fi scăderea PMP sub pragul electoral şi creşterea USR la 12%.

Sondajul a fost realizat pe un eşantion de 1007 persoane. Eroarea maximă admisă este de 3.2%.

2 comentarii

Scrie un comentariu

Catalin Suciu Este reporter pentru site-ul actualdecluj.ro, din aprilie 2014. Anterior a lucrat la cotidianul Ziua de Cluj din august 2011. A mai lucrat la cotidianul Monitorul de Cluj între octombrie 2006 și mai 2010, şi la agenţia de presă NewsIn în perioada martie 2007 – februarie 2009. Este absolvent al Facultății de Jurnalism din cadrul Universităţii „Babeș- Bolyai”.